
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Димитър Николов Николов
Кмет на Община Бургас
Относно: Учредяване на безвъзмездно, безсрочно право на строеж в полза на  Министерство на здравеопазването за изграждане на сграда за нуждите на ЦСМП-Бургас в УПИ ІІ в кв.4б по действащия ПУП-ПРЗ на ж.к. „Зорница“, гр.Бургас, представляващ ПИ с идентификатор 07079.601.238 по КККР на гр.Бургас.

УВАЖАЕМИ ОБЩИНСКИ СЪВЕТНИЦИ,
          Моля, на основание чл. 64, ал. 7 от Правилника за организацията и дейността на общинския съвет, неговите комисии и взаимодействието му с общинската администрация на Община Бургас, да разгледате настоящата докладна записка на насроченото за 11.04.2023 г. заседание на Общински съвет – Бургас. Мотивите за това са следните:
В Община Бургас е постъпило писмо с вх. № 04-00-173/30.03.2023 г. от г-жа Катя Ивкова, Зам.-министър на здравеопазването на Република България, за учредяване на безвъзмездно право на строеж в полза на Министерството, за изграждане на нова самостоятелна сграда за нуждите на Центъра за спешна медицинска помощ-Бургас /ЦСМП/ в УПИ ІІ в кв.4 “Б“ по актуализирания ПУП-ПРЗ на ж.к.“Зорница“, гр.Бургас,  който е в непосредствена близост до „Университетска многопрофилна болница за активно лечение – Бургас“ АД.
С Договор от 22.03.2017г., вписан в Служба по вписвания –Бургас с дв. вх. рег.№ 3815, том 10, №39/05.04.2017 г., в полза на Министерството на здравеопазването (МЗ) е учредено безвъзмездно, безсрочно право на строеж за изграждане на “Филиал за спешна медицинска помощ” за нуждите на Центъра за спешна медицинска помощ – Бургас, който да включва самостоятелна двуетажна сграда с височина – 7,00 (седем) м, застроена площ – 750 (седемстотин и петдесет) кв.м, в това число за основна сграда – 500 (петстотин) кв.м, навес за линейки – 180 (сто и осемдесет) кв.м, обслужваща сграда – 70 (седемдесет) кв.м, с обща разгъната застроена площ – 1250 (хиляда двеста и петдесет) кв.м и паркинг за посетители – 700 (седемстотин) кв.м, в поземлен имот – частна общинска собственост, актуван с Акт № 8598/22.12.2016 г. за общинска собственост, вписан в Служба по вписванията–Бургас под № 23, том 57, вх.рег.№ 19113 от 30.12.2016 г., представляващ ПИ с идентификатор 07079.601.238 (нула седем нула седем девет точка шест нула едно точка две три осем), с площ 2700 (две хиляди и седемстотин) кв.м, с трайно предназначение на територията: урбанизирана, с начин на трайно ползване: “За обект комплекс за здравеопазване” по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседи: 07079.601.170, 07079.601.198 и 07079.601.239, съответстващ на УПИ ІІ (две римско), отреден „За здравни нужди“, целият с площ 2700 (две хиляди и седемстотин) кв.м, в кв.4б (четири “б”) по влязло в сила изменение на ПУП-ПРЗ на ж.к.„Зорница“, гр.Бургас, одобрено със Заповед № 3240/09.11.2016 г. на Зам.-кмет на Община Бургас.

Цитираният договор е сключен във връзка с изпълнение на проект BG16RFOP001-4.001-0001“ Подкрепа за развитие на системата за спешна медицинска помощ“, чийто бенефициент е Министерство на здравеопазването (МЗ), финансиран по оперативна програма „Региони в растеж 2014-2020“.  Към настоящият момент съгласно чл.7 от договора, учреденото право на строеж е погасено, тъй като не е упражнено в срок от 5г. от сключването му.
След сключване на договора в периода 2016-2018г. от страна на МЗ е изготвен инвестиционен проект, който е представен за одобрение от управляващия орган на оперативната програма  „Региони в растеж 2014-2020“. и от Европейската комисия. 
Административният договор BG16RFOP001-4.001-0001-С/РД-02-98/23.10.2018г. за предоставяне на безвъзмездна финансова помощ по проект BG16RFOP001-4.001-0001 „Регионална здравна инфраструктура“ между МЗ и МРРБ е сключен през месец октомври 2018г.
Този факт е оказал съществено значение и забавяне почти две години на   възлагането на обществените поръчки за избор на изпълнител за СМР, строителен и авторски надзор, които МЗ провежда към настоящият момент.
Изграждането на нова сграда за осъществяване дейността на ЦСМП-Бургас ще реши един дългогодишен проблем, свързан с нуждата от работни помещения за администрацията и екипите на центъра за осъществяване на дейността им по осигуряване на своевременна спешна медицинска помощ в дома и на местопроизшествие, осигуряване на спешен амбулаторен прием, експресна диагностика  и необходимото лечение в спешно приемно отделение.
Всичко това е свързано с изпълнението на голям инвестиционен проект, свързан с обновяване и модернизация на сградния фонд и оборудването в системата на спешната помощ на територията на цялата страна. 
Имотът, предвиден за изграждане на нов център за спешна медицинска помощ, е частна общинска собственост, с отреждане „За здравни нужди“ , представляващ УПИ ІІ, целият с площ 2700 кв.м, в нов кв.4б, с идентификатор 07079.601.238, с площ 2700 кв.м. по КККР на гр.Бургас, ж.к.“Зорница“, при съседи: имоти с идентификатори 07079.601.170, 07079.601.198 и 07079.601.239. 
Съгласно приложен градоустройствен анализ за УПИ ІІ се предвижда ново свободностоящо застрояване, разположено в североизточната част на имота, на нормативни отстояния от регулационните граници и от сгради в съседни УПИ, при плътност на застрояване 30%, Кинт до 1,2 и озеленяване мин. 40%. 
Транспортното обслужване на имота ще се осъществява по съществуваща източно от него улица.

Посочените  градоустройствени показатели покриват изцяло изискванията за бъдещата сграда на ЦСМП-Бургас, посочени в писмо с вх.№04-00-475/18.11.2016г. на МЗ, както следва: застроена площ -750 кв.м., в това число за основна сграда - 500 кв.м, навес за линейки – 180 кв.м и обслужваща сграда – 70 кв.м., с обща разгъната застроена площ – 1250 кв.м., при височина-7,00м и паркинг за посетители -700 кв.м.
Данъчната оценка на правото на строеж по посочените параметри е в размер на 341 859,40 (триста четиридесет и една хиляди осемстотин петдесет и девет лв и четиридесет ст.) лева. 

Предвид гореизложеното, на основание чл.64, ал.7 от Правилника за организацията и дейността на Общинския съвет и взаимодействието му с общинската администрация, на основание чл.21, ал.1, т.8 от Закона за местното самоуправление и местната администрация, чл.37, ал.6, т.1 от Закона за общинската собственост във връзка с чл.35, ал.2 от Закона за лечебните заведения и чл.44, ал.4, т.1 и ал.5 от Наредбата за реда за придобиване, управление и разпореждане с общински имоти и вещи, приета от Общински съвет-Бургас, предлагам Общински съвет - Бургас да вземе следните 

Р  Е  Ш  Е  Н  И  Я:
1. Допълва Програмата за управление и разпореждане с общинска  собственост на Община Бургас за 2023 г., приета с решение по т.4 от Протокол №49/28.02.2023г. на Общински съвет-Бургас, в частта на раздел ІІІ „Учредяване право на строеж в общински и съсобствени имоти“, (точка 2.2.) с имот, частна общинска собственост, представляващ УПИ ІІ, целият с площ 2700 кв. м, отреден „За здравни нужди“ в кв.4 „Б“ по ПУП-ПРЗ на ж.к.“Зорница“, гр.Бургас, съответстващ на ПИ с идентификатор 07079.601.238 по КК на гр.Бургас, актуван с Акт № 8598/22.12.2016 г. за частна общинска собственост.
2.Да се учреди в полза на Министерството на здравеопазването, ЕИК 000695317, със седалище и адрес на управление: гр.София, пл.“Св. Неделя“№5, представлявано от Министъра на здравеопазването, за нуждите на Центъра за спешна медицинска помощ-Бургас, безвъзмездно, безсрочно право на строеж в поземлен имот, актуван с Акт №8598/22.12.2016г. за частна общинска собственост, представляващ ПИ с идентификатор 07079.601.238, целият с площ 2700 кв.м. по КККР на гр.Бургас, при съседи: имоти с идентификатори 07079.601.170, 07079.601.198 и 07079.601.239, съответстващ на УПИ ІІ, отреден „За здравни нужди“, целият с площ 2700 кв.м., в кв.4б по влязъл в сила проект за изменение на ПУП-ПРЗ на ж.к. „Зорница“, гр.Бургас, одобрен със заповед №3240/09.11.2016г.  на Зам.-Кмет на Община Бургас, за изграждане на самостоятелна двуетажна сграда с височина -7,00 м, застроена площ -750 кв.м., в това число за основна сграда - 500 кв.м, навес за линейки – 180 кв.м, обслужваща сграда – 70 кв.м., с обща разгъната застроена площ – 1250 кв.м. и паркинг за посетители -700 кв.м.
3.Допуска предварително изпълнение  на основание чл.60, ал.1 от Административно процесуалния кодекс.
Приложение: Писмо с вх.№04-00-173/30.03.2023г. на Зам.-министър на здравеопазването на Република България, Договор №РД-06-43/22.03.2017г. за отстъпено право на строеж, Акт №8598/22.12.2016г. за частна общинска собственост, Скица, издадена от СГКК-Бургас, Градоустройствен анализ, Скица-извадка по ПУП-ПРЗ, Удостоверение за данъчна оценка на правото на строеж №5202101961/04.04.2023г., издадено от дирекция МПДТР, Писмо с вх.№04-00-475/18.11.2016г. на МЗ.
ДИМИТЪР НИКОЛОВ
Кмет на Община Бургас

